สวัสดีค่ะ ตอนนี้ทานยา Gabapentin Sandoz 200mg กับวิตามิน Neurobien อยู่ค่ะ เพื่อรักษาอาการปลายประสาทอักเสบ คือปวดช่วงแขนซ้าย มือ นิ้ว ข้อมือ แต่อาการดีขึ้นแล้วประมาณ 70-80% เหมือนจะเกือบหายสนิทแล้วค่ะ แต่ยังมีอาการปวดเล็กน้อยเวลาทำงานบ้างค่ะ และอาทิตย์หน้าจะมีฉีดวัคซีน Astrazeneca เข็ม 2 อยากสอบถาม 2 ข้อค่ะ1. ต้องหยุดยาก่อนไหมคะ หรือสามารถทานยาได้ปกติ ถ้าหยุดควรหยุดก่อนฉีดกี่วันคะ2. ถ้าฉีดได้ และแขนซ้ายยังไม่หายปวด 100% สามารถฉีดข้างนี้ หรือควรเปลี่ยนเป็นฉีดข้างขวาแทนได้ไหมคะ (ถนัดขวาค่ะ)*อาการปวดที่เป็นทั้งหมด เป็นหลังฉีดวัคซีน Astra เข็มแรกค่ะขอบพระมากค่ะ
สวัสดีค่ะ ภาวะที่อาจจะมีผลต่อการไปรับวัคซีนป้องกันโควิดที่สำคัญได้แก่ ภาวะที่ทำให้ภูมิคุ้มกันบกพร่องอย่างรุนแรง จนไม่สามารถสร้างภูมิคุ้มกันตามหลังการรับวัคซีนได้ตามปกติ หรือการกินยากดภูมิบางชนิดโดยยา gapapentin และ neurobien นั้น ไม่ใช่ยาที่ออกฤทธิ์กดการทำงานของภูมิคุ้มกันได้ จึงไม่น่ามีผลใดๆต่อการไปรับวัคซีน ส่วนอาการปวดแขนที่ยังเป็นอยู่ ก็สามารถที่จะหลีกเลี่ยงไปฉีดวัคซีนอีกข้างหนึ่งได้ค่ะ หลังฉีดวัคซีนให้พักการใช้งานแขนข้างดังกล่าวและกินยาแก้ปวดตามที่แพทย์สั่งมาได้